Diari Oficial de la Generalitat Valenciana


Sumari del DOGV 9264, del 26-01-2022 (2022/101)

RESOLUCIÓ de 29 de desembre de 2021, de la Conselleria d'Hisenda i Model Econòmic, per la qual s'autoritza generar crèdit en el capítol 7 del programa 542.50, Investigació, desenvolupament tecnològic i innovació (I+D+i), de la Conselleria d'Innovació, Universitats, Ciència i Societat Digital, per l'import d'1.237.527,67 euros, per ingressos obtinguts per donacions realitzades per a fer front a la crisi sanitària ocasionada per la covid-19, en aplicació del que es preveu en el Decret llei 4/2020, de 17 d'abril, del Consell, de mesures extraordinàries de gestió economicofinancera per a fer front a la crisi produïda per la covid-19. Expedient 06.038/21-224.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9264

Data del DOGV
:   26-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/101


Data del document
:   29-12-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de desembre de 2021, de la Conselleria d'Hisenda i Model Econòmic, per la qual s'autoritza generar crèdit en el capítol 7 del programa 542.50, Investigació, desenvolupament tecnològic i innovació (I+D+i), de la Conselleria d'Innovació, Universitats, Ciència i Societat Digital, per l'import d'1.237.527,67 euros, per ingressos obtinguts per donacions realitzades per a fer front a la crisi sanitària ocasionada per la covid-19, en aplicació del que es preveu en el Decret llei 4/2020, de 17 d'abril, del Consell, de mesures extraordinàries de gestió economicofinancera per a fer front a la crisi produïda per la covid-19. Expedient 06.038/21-224. [2022/101]  
  
  
Davant de la situació excepcional de pandèmia declarada per l'Organització Mundial de la Salut, unida a la declaració de l'estat d'alarma i les seues pròrrogues per a la gestió de la crisi sanitària, la Generalitat, en l'àmbit de les seues competències, va anar adoptant mesures tant per a evitar la propagació de la covid-19 i per al control de la pandèmia, com altres necessàries per a mitigar els efectes i evitar danys irreversibles en el teixit productiu i social, així com altres de caràcter integral i estructural especialment dirigides a l'estímul, l'impuls i el manteniment de l'activitat econòmica. Amb aquesta finalitat, es van aprovar diversos decrets llei, entre aquests, el Decret llei 4/2020, de mesures extraordinàries de gestió economicofinancera per a fer front a la crisi produïda per la covid-19, que, en l'article 4, establia el règim aplicable a les donacions realitzades per a fer front a la crisi sanitària ocasionada per la covid-19, i aquestes quedaven afectades al finançament exclusiu de les despeses derivades d'aquesta, com ara equipaments i infraestructures sanitàries, subministrament, contractació de personal, investigació i qualsevol altra que puga contribuir a reforçar les capacitats de resposta a la crisi derivada de la covid-19.  
L'import obtingut per les donacions de la ciutadania des de l'inici de la pandèmia ha pujat a 1.237.527,67 euros, i les conselleries d'Hisenda i Model Econòmic i d'Innovació, Universitats, Ciència i Societat Digital han previst destinar-les a impulsar el desenvolupament de projectes d'R+D+I dirigits a mitigar o previndre efectes estructurals negatius derivats de la pandèmia, seleccionats d'entre més de 100 expressions d'interés, dirigits a la consecució d'objectius com el disseny i fabricació d'antivirals, desenvolupament de programari de gestió i seguiment de pacients covid, desenvolupament de compostos antiinflamatoris, implementació de sensors per a la detecció de virus, anàlisi de gènere de la pandèmia o sistemes de diagnòstic ràpid basats en tecnologies, entre altres.  
Considerant que es donen les circumstàncies excepcionals per a la concessió directa de les subvencions, previstes tant en l'article 22.2.c de la Llei 38/2003, de general de subvencions, com en l'article 168.1.C de la Llei 1/2015, d'hisenda pública, sector públic instrumental i subvencions, i d'acord amb el que es preveu en aquest últim, el Consell, en la sessió de 17 de desembre, va aprovar el decret que estableix les bases reguladores per a la concessió directa d'ajudes urgents per a finançar 16 projectes d'investigació, desenvolupament tecnològic i innovació (R+D+I), i per aquest motiu ara es proposa generar crèdits per l'import de les esmentades donacions, en el capítol 7 del programa 542.50, Investigació, desenvolupament tecnològic i innovació (R+D+I), i la inclusió d'una nova línia en el seu annex de transferències i subvencions de capital.  
A aquest efecte, i en virtut del que es disposa en l'article 50.d de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 4/2020, de pressupostos de la Generalitat per a l'exercici 2021, la Conselleria d'Hisenda i Model Econòmic adopta la següent resolució:  
  
Primer  
Autoritzar un augment en el pressupost d'ingressos en les aplicacions i pels imports que es detallen a continuació:  
  
  
Aplicació Import  
470.01 Transferències corrents d'empreses privades. Covid-19 1.196.418,00  
480.01 Transferències corrents de famílies i institucions sense fi de lucre. Covid 19 41.109,67  
Total ingressos 1.237.527,67  
  
  
Segon  
Autoritzar una generació de crèdits en el pressupost de despeses en l'aplicació 33.54.96.103.76.1, per l'import d'1.237.527,67 euros, destinats a la inclusió, en l'annex de transferències i subvencions de capital del programa 542.50, Investigació, desenvolupament tecnològic i innovació (R+D+I), amb les dades descriptives i per l'import que es detalla a continuació:  
  
Codi: S1050 Denominació: Decret Consell finançament projectes d'R+D+I contra la covid-19 derivat de donacions.  
Import: 1.237.527,67 Beneficiaris previstos: centres d'investigació de la Comunitat Valenciana previstos en el decret i indicats en l'annex d'aquell.  
Regulació: concessió directa art. 168.1.c Llei 1/2015. Descripció i finalitat: finançar projectes d'R+D+I destinats a atendre i minimitzar els efectes estructurals derivats de la crisi provocada per la covid-19 i reforçar les capacitats de resposta de la Comunitat Valenciana a la crisi derivada d'aquesta.  
  
Decret del Consell   
Publicar dades: sí. Aportació Generalitat:  
 Aportació externa:  
 I 470.01 Transf. d'empreses privades. Covid-19: 1.196.418,00  
 I 480.01 Transf. de famílies i int. sense fi de lucre. Covid-19: 41.109,67  
  
  
València, 29 de desembre de 2021.- El conseller d'Hisenda i Model Econòmic: Vicent Soler i Marco.